Death (музичка група)

Death е еден од највлијателните и најзначајните дет метал бендови оформен во 1983 и растурен во 1999. Чак Шулдинер (гитара/вокал) е основач на бендот и на стилот дет метал воопшто. Првиот албум на групата е ''Scream Bloody Gore'' (1987), од критиката ословен како „првиот вистински“ дет метал албум. Чак Шулдинер е единствениот којшто бил во групата од почетокот до крајот. Death исто така важи за комерцијално најуспешната група од својот жанр, со продадени околу 2 милиони плочи на глобално ниво. Во САД нивната бројка изнесува 370 илјади продадени албуми.
1 Животопис
1.1 Историјат (1983-2001)
Бендот е оформен во 1983 година од страна на 16 годишниот Чак Шулдинер и првично бил наречен ''Mantas''. 1984 било снимено првото демо наречено ''Death By Metal'' и бендот бил преименуван во Death. Кон крајот на годината излегува уште едно демо наречено ''Reign Of Terror'' составено од 5 песни. Во 1985 е снимено ''Infernal Death'' кое содржело 3 песни. Во 1986 повторно излегува ново демо ''Mutilation'' кое содржи 3 песни. 1987 конечно бендот живнува и го снима првиот албум ''Scream Bloody Gore'' поддржан од продукциската куќа Комбат Рекордс. За време на албумот бендот бил составен само од Чак Шулдинер (гитари/бас/вокал) и Крис Рајферт (тапани). Истата година, малку подоцна доаѓаат Рик Роз (гитара), Тери Батлер (бас гитара), и Бил Ендрус (тапани).
1988 се спремаат и го снимаат вториот албум ''Leprosy'' со истата постава. 1989 ја минале на турнеја низ Европа заедно со бендот Gangreen, а во 1990 го снимиле третиот албум ''Spiritual Healing'', но точно пред излегувањето на албумот, гитаристот Роз го напуштил бендот и бил заменет од Џејмс Марфи, а за време на турнејата пак дошол Алберт Гонсалес на негово место, за на крајот и тој да биде заменет од Пол Масвидал, член на групата Cynic.
1991 со нови промени во поставата пристапил и тапанарот на Cynic, Шон Рајнерт и Стив Диџорџио на бас од треш групата Sadus и го снимиле албумот ''Human'', како и првиот спот за песната „Lack Of Comprehension“. Започнува и турнејата „Inhuman“ заедно со Cannibal Corpse, Pestilence, Napalm Death и Dismember. 1992 е издаден компилациски албум ''Fate''. Во 1993 следи нов албум ''Individual Through Pattern'', а заедно со албумот е направен и вториот спот и тоа за песната „The Philosopher“. 1995 Чак потпишал договор со Роудранер Рекордс и излегла плочата ''Symbolic''. 1996 Чак оформува уште еден бенд Control Denied и го снимаат првото демо составено од 4 песни.
Во 1998 последниот албум ''Sound Of Perseverance'' е издаден од продукциската куќа Nuclear Blast, која подоцна во 2001 година ги издава двата албуми во живо ''Live In L.A.'' и ''Live In Eindhoven''. Control Denied го издаваат нивниот прв и последен албум во 1999 ''The Fragile Art Of Existence''. Подоцна истата година Чак открива за неговата болест, тумор на мозокот и во 2000 започнува да спрема материјал за новиот албум на Control Denied, ''When Man And Maschine Collide'', но болеста го победила и Чак умира на 13 декември 2001.
2 Дискографија
;Студиски албуми
*''Scream Bloody Gore'' (1987)
*''Leprosy'' (1988)
*''Spiritual Healing'' (1990)
*''Human'' (1991)
*''Individual Thought Patterns'' (1993)
*''Symbolic'' (1995)
*''The Sound of Perseverance'' (1998)